
Ajuntament de Perafort
 
CONVOCATÒRIA PER A LA CONCESSIÓ DE SUBVENCIONS EN MATÈRIA DE L'ARRANJAMENT I PINTURA DE LES FAÇANES DELS HABITATGES I PARCEL·LES URBANES DELS NUCLIS RESIDENCIALS DE PERAFORT I PUIGDELFÍ – ANY 2020

 
PRIMERA. Objecte i finalitat
 
1.1 L'objectiu que es pretén a través d’aquesta línia d'ajuts és promoure la rehabilitació integral de les façanes dels habitatges i parcel·les urbanes dels nuclis de Perafort i Puigdelfí.
1.2 Constitueix l'objecte d'aquestes bases regular i fixar els criteris i el procediment per a la concessió d’una subvenció per a l’arranjament i pintura de les façanes dels habitatges  i parcel·les urbanes dels nuclis de Perafort i Puigdelfí.

 
SEGONA. Requisits dels beneficiaris
 
2.1 Els ajuts o subvencions s'atorgaran als propietaris dels immobles compresos en l’àmbit dels nuclis residencials de Perafort i Puigdelfí que reuneixin els requisits establerts a les presents Bases.

2.2 2. Queden exclosos d'aquest ajuts:
- Les façanes resultants d'immobles de nova construcció, posteriors a 1/01/2010.
- Les façanes dels immobles que s'hagin arranjat després de la data 1/01/2010.

2.3 L'ajuntament podrà comprovar en qualsevol moment la veracitat de les dades declarades. En cas d'incompliment per part dels perceptors/es de qualsevol de les obligacions previstes en aquestes bases, l'Ajuntament de Perafort procedirà, previ tràmit d'audiència, a l'anul·lació o revocació total o parcial de l’ajut, amb l'obligació inherent de les persones beneficiàries de retornar les quantitats percebudes més els interessos corresponents, sens perjudici de les responsabilitats en que hagin pogut incórrer per la falsedat en la seva declaració.

2.4 La rehabilitació de la façana, o façanes, tant si és parcial com total, requerirà informe favorable dels serveis tècnics municipals.

2.5 Les obres de rehabilitació s’hauran d’ajustar als criteris formals i estètics establerts les Normes Subsidiàries vigents. 
2.4 Per a tenir dret a percebre la subvenció:
-el beneficiari no podrà ser deutor, per cap concepte, amb l'Ajuntament de Perafort.
-el beneficiari haurà de presentar un certificat del gestor referent a la quantitat i tipus de residus lliurats. Aquest requisit és indispensable també per a la devolució de la fiança dipositada.

TERCERA. Règim de concessió
El règim de concessió és el de concurrència competitiva.

QUART. Forma i termini de presentació de sol·licituds
4.1 Es poden presentar sol·licituds des de l’endemà de la publicació al BOP de la convocatòria i fins al 31 de desembre de 2020.
4.2 Les sol·licituds de llicència i de concessió de subvenció per a les obres de rehabilitació que s’interessin es presentaran, segons el model que es facilitarà, a  les Oficines de l’Ajuntament.
4.3 La documentació que haurà d’acompanyar la sol·licitud és la següent:
-A la sol·licitud s'hi faran constar les dades personals del sol·licitant, la identificació de l’immoble o parcel·la urbana objecte de l’actuació, la superfície de façana a rehabilitar (total o parcial), el tipus de tractament o d’obra de rehabilitació a realitzar i, si és el cas, el color de pintura escollida, junt amb el pressupost de l’actuació.
- D’acord al DECRET 89/2010, de 29 de juny caldrà justificar la contractació amb un gestor de residus a abocador autoritzat. Per tal de complir el decret cal dipositar una fiança de 150€ que serà retornada a la finalització d’obres amb la presentació del certificat del gestor conforme s’han dipositat les runes.

4.4 La presentació de la sol·licitud implica l'acceptació plena de les bases reguladores de la subvenció.

4.5 Només es podrà sol·licitar una subvenció per immoble.

CINQUENA. Forma i termini d’atorgament 
5.1 El que marca la base 9a de les Bases Reguladores per a la concessió d’una subvenció destinada a la millora energètica dels edificis als nuclis residencials de Perafort i Puigdelfí.
5.2 Serà obligat presentar còpia de la factura dels treballs pels que es demana subvenció.

SISENA. Finançament de l’actuació
6.1 La quantia de la subvenció serà l’aplicació dels barems que marca la base 8a de les Bases Reguladores per a la concessió d’una subvenció destinada a la millora energètica dels edificis als nuclis residencials de Perafort i Puigdelfí.
6.2. L’Ajuntament finançarà com a import màxim 4.200€. en habitatges i 1.050€ en parcel·les urbanes.
SETENA. Crèdit pressupostari i import màxim
7.1 Els crèdits pressupostaris als quals s’imputen la convocatòria són els següents:
	1500.48000  Subvencions Arranjament de Façanes
7.2 La quantia total màxima de les subvencions convocades és de 6.000 €.
VUITENA. Òrgans competents
8.1 L’òrgan competent per l’avaluació de les sol·licituds seran els Serveis Tècnis municipals.
8.2 L’òrgan competent per a la resolució de concessió de la subvenció és l’Alcalde-President o l’òrgan en qui delegui expressament.
NOVENA. Compatibilitat de l’ajut
9.1 Sense perjudici del que pugui establir-se per altres administracions públiques, l'ajut tindrà la condició de compatible amb les que puguin lliurar altres organismes.

DESENA. Règim sancionador.
10.1 Les persones beneficiàries restaran sotmeses a les responsabilitats i al règim sancionador que sobre sancions administratives estableix la normativa aplicable en matèria de subvencions, la Llei general pressupostària i la Llei general tributària.
10.2 L'Ajuntament iniciarà un procediment de reintegrament de la subvenció concedida i abonada indegudament de conformitat amb la legislació vigent i les presents bases.
ONZENA. Publicació de la convocatòria
La convocatòria de subvencions haurà de publicar-se en la Base de Dades Nacionals de Subvencions (en avant BDNS). Posteriorment, la BDNS en trametrà l'extracte al Butlletí Oficial de l'Estat per a la seva publicació. Així mateix, es donarà publicitat de la convocatòria en el Tauler d'Anuncis de la seu electrònica d'aquest Ajuntament.

